CELEX: 32008L0069
Language: lt
Date: 1214870400000
Title: 2008 m. liepos 1 d. Komisijos direktyva 2008/69/EB, kuria iš dalies keičiama Tarybos direktyva 91/414/EEB, įtraukiant veikliąsias medžiagas klofenteziną, dikambą, difenokonazolą, diflubenzuroną, imazakviną, lenacilą, oksadiazoną, pikloramą ir piriproksifeną (Tekstas svarbus EEE)

2.7.2008   
            
            
               LT
            
            
               Europos Sąjungos oficialusis leidinys
            
            
               L 172/9
            
         
      KOMISIJOS DIREKTYVA 2008/69/EB
   2008 m. liepos 1 d.
   kuria iš dalies keičiama Tarybos direktyva 91/414/EEB, įtraukiant veikliąsias medžiagas klofenteziną, dikambą, difenokonazolą, diflubenzuroną, imazakviną, lenacilą, oksadiazoną, pikloramą ir piriproksifeną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:
   
               (1)
            
            
               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos trečiojo etapo išsamios įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar jas įtraukti į Direktyvos 91/414/EEB I priedą, sąrašas. Tame sąraše įrašytos veikliosios medžiagos, išvardytos šios direktyvos priede.
            
         
               (2)
            
            
               Reglamentu (EB) Nr. 1095/2007 į Reglamentą (EB) Nr. 1490/2002 įrašytas naujas 11b straipsnis, kad būtų galima į Direktyvos 91/414/EEB I priedą įtraukti veikliąsias medžiagas, jei yra aiškių duomenų, kad yra tikimybė, jog veiklioji medžiaga nedaro jokio žalingo poveikio žmonių ar gyvūnų sveikatai arba požeminiam vandeniui ar nedaro jokio nepageidaujamo poveikio aplinkai, be išsamios Europos maisto saugos tarnybos (EMST) mokslinės nuomonės.
            
         
               (3)
            
            
               Vadovaudamasi Reglamento (EB) Nr. 1490/2002 11a straipsniu Komisija išnagrinėjo šios direktyvos priede išvardytų veikliųjų medžiagų poveikį žmonių ir gyvūnų sveikatai, požeminiam vandeniui ir aplinkai, atsižvelgdama į įvairius pranešėjų nurodytus naudojimo būdus, ir padarė išvadą, kad tos veikliosios medžiagos tenkina Reglamento (EB) Nr. 1490/2002 11b straipsnio reikalavimus.
            
         
               (4)
            
            
               Vadovaudamasi Reglamento (EB) Nr. 1490/2002 12 straipsnio 1 dalies nuostatomis Komisija Maisto grandinės ir gyvūnų sveikatos nuolatiniam komitetui nagrinėti pateikė šios direktyvos priede išvardytų veikliųjų medžiagų peržiūros ataskaitų projektus. Šias ataskaitas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2008 m. kovo 14 d. pateikė kaip Komisijos peržiūros ataskaitas. Pagal Reglamento (EB) Nr. 1490/2002 12a straipsnį Komisija turi paprašyti EMST ne vėliau kaip iki 2010 m. gruodžio 31 d. pateikti nuomonę apie peržiūros ataskaitų projektus.
            
         
               (5)
            
            
               Po įvairiapusių tyrimų nustatyta, kad augalų apsaugos priemonės, kuriose yra šios direktyvos priede išvardytų veikliųjų medžiagų, gali būti laikomos iš esmės atitinkančiomis Direktyvos 91/414/EEB 5 straipsnio 1 dalies a ir b punktų reikalavimus, visų pirma, dėl naudojimo paskirčių, kurios buvo išnagrinėtos ir išsamiai pateiktos Komisijos peržiūros ataskaitoje. Todėl šios direktyvos priede išvardytas veikliąsias medžiagas tikslinga įtraukti į tos direktyvos I priedą siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse galėtų būti registruojami vadovaujantis tos direktyvos nuostatomis.
            
         
               (6)
            
            
               Prieš įtraukiant veikliąją medžiagą į I priedą turėtų būti skiriamas tinkamas laikotarpis, per kurį valstybės narės ir suinteresuotos šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.
            
         
               (7)
            
            
               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra šiame priede išvardytų veikliųjų medžiagų, registracijas, kad įsitikintų, jog laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės prireikus turėtų iš dalies pakeisti, pakeisti naujomis arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį laikantis Direktyvoje 91/414/EEB nustatytų vienodų principų kiekvienu numatytu naudojimo atveju būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys.
            
         
               (8)
            
            
               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (4) nuostatomis, rodo, kad gali kilti sunkumų interpretuojant galiojančios registracijos savininkų pareigas, susijusias su galimybe naudotis duomenimis. Todėl, kad būtų išvengta tolesnių sunkumų, būtina aiškiau apibrėžti valstybių narių pareigas, visų pirma – pareigą patikrinti, ar registracijos savininkas gali naudotis visais tos direktyvos II priedo reikalavimus atitinkančiais dokumentais. Tačiau aiškiau apibrėžus esamas pareigas, valstybėms narėms arba leidimų turėtojams neatsirastų naujų įsipareigojimų lyginant su iki šiol priimtomis I priedą iš dalies keičiančiomis direktyvomis.
            
         
               (9)
            
            
               Todėl Direktyvą 91/414/EEB reikėtų atitinkamai iš dalies keisti.
            
         
               (10)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2009 m. birželio 30 d. priima ir paskelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę.
   Tas nuostatas jos taiko nuo 2009 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2009 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra priede išvardytų veikliųjų medžiagų, registracijas.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su priede išvardytomis veikliosiomis medžiagomis, išskyrus įrašo apie tą veikliąją medžiagą B dalyje apibrėžtus reikalavimus, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje viena iš priede išvardytų medžiagų yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2008 m. gruodžio 31 d., valstybės narės iš naujo įvertina produktą pagal vienodus principus, numatytus Direktyvos 91/414/EEB VI priede, vadovaudamosi dokumentų rinkiniu, atitinkančiu tos direktyvos III priedo reikalavimus, ir atsižvelgdamos į jos I priedo įrašo B dalį, susijusią su priede išvardytomis veikliosiomis medžiagomis. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios valstybės narės:
   
               a)
            
            
               jei būtina, ne vėliau kaip 2013 m. gruodžio 31 d. iš dalies keičia arba panaikina produkto, kurio sudėtyje viena iš priede išvardytų medžiagų yra vienintelė veiklioji medžiaga, registraciją; arba
            
         
               b)
            
            
               jei būtina, iš dalies keičia arba panaikina produkto, kurio sudėtyje viena iš priede išvardytų medžiagų yra viena iš veikliųjų medžiagų, ne vėliau kaip 2013 m. gruodžio 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.
            
         4 straipsnis
   Ši direktyva įsigalioja 2009 m. sausio 1 d.
   5 straipsnis
   Ši direktyva skirta valstybėms narėms.
   
      Priimta Briuselyje, 2008 m. liepos 1 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos Direktyva 2008/45/EB (OL L 94, 2008 4 5, p. 21).
   
      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).
   
      (3)  OL L 224, 2002 8 21, p. 23. Reglamentas su paskutiniais pakeitimais, padarytais Reglamentu (EB) Nr. 1095/2007 (OL L 246, 2007 9 21, p. 19).
   
      (4)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 416/2008 (OL L 125, 2008 5 9, p. 25).
   
      PRIEDAS
      Direktyvos 91/414/EEB I priedo lentelės pabaigoje įrašoma:
      
         
                     Nr.
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigalioja
                  
                  
                     Įsigaliojimo termino pabaiga
                  
                  
                     Specialiosios nuostatos
                  
               
                     „177
                  
                  
                     Klofentezinas
                     CAS Nr. 74115-24-5
                     CIPAC Nr. 418
                  
                  
                     
                        3,6-bis(2-chlorfenil)-1,2,4,5-tetrazinas
                     
                  
                  
                     ≥ 980 g/kg (sausa medžiaga)
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Leidžiama naudoti tik kaip akaricidą.
                     B   DALIS
                     Įgyvendinant VI priede numatytus vienodus principus, atsižvelgiama į klofentezino bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                  
               
                     178
                  
                  
                     Dikamba
                     CAS Nr. 1918-00-9
                     CIPAC Nr. 85
                  
                  
                     
                        3,6-dichlor-2-metoksibenzoinė rūgštis
                     
                  
                  
                     ≥ 850 g/kg
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Galima įregistruoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į dikambos bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                  
               
                     179
                  
                  
                     Difenokonazolas
                     CAS Nr. 119446-68-3
                     CIPAC Nr. 687
                  
                  
                     
                        3-chlor-4-[(2RS,4RS;2RS,4SR)-4-metil-2-(1H-1,2,4-triazol-1-ilmetil)-1,3-dioksolan-2-il]fenil 4-chlorfenilo eteris
                     
                  
                  
                     ≥ 940 g/kg
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Galima įregistruoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į difenokonazolo bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                     Atlikdamos šį bendrą vertinimą, valstybės narės turi atkreipti ypatingą dėmesį į:
                     
                                 —
                              
                              
                                 vandens organizmų apsaugą;
                              
                           Naudojimo sąlygose prireikus turėtų būti numatytos atitinkamos rizikos sumažinimo priemonės.
                  
               
                     180
                  
                  
                     Diflubenzuronas
                     CAS Nr. 35367-38-5
                     CIPAC Nr. 339
                  
                  
                     
                        1-(4-chlorfenil)-3-(2,6-difluorbenzoil) karbamidas
                     
                  
                  
                     ≥ 950 g/kg priemaišos: ne daugiau kaip 0,03 g/kg 4-chlorsanilino
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Leidžiama naudoti tik kaip insekticidą.
                     B   DALIS
                     Įgyvendinant VI priede numatytus vienodus principus, atsižvelgiama į diflubenzurono bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                     Atlikdamos šį bendrą vertinimą, valstybės narės turi atkreipti ypatingą dėmesį į:
                     
                                 —
                              
                              
                                 vandens organizmų apsaugą;
                              
                           
                                 —
                              
                              
                                 sausumos organizmų apsaugą;
                              
                           
                                 —
                              
                              
                                 netikslinių nariuotakojų organizmų apsaugą.
                              
                           Naudojimo sąlygose prireikus turėtų būti numatytos atitinkamos rizikos sumažinimo priemonės.
                  
               
                     181
                  
                  
                     Imazakvinas
                     CAS NR. 81335-37-7
                     CIPAC NR. 699
                  
                  
                     
                        2-[(RS)-4-izopropil-4-metil-5-okso-2-imidazolin-2-il]kvinolin-3-karboksirūgštis
                     
                  
                  
                     ≥ 960 g/kg (racematas su priemaišomis)
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Galima leisti naudoti tik kaip augalų augimo reguliatorių.
                     B   DALIS
                     Įgyvendinant VI priede numatytus vienodus principus, atsižvelgiama į imazakvino bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                  
               
                     182
                  
                  
                     Lenacilas
                     CAS Nr. 2164-08-1
                     CIPAC Nr. 163
                  
                  
                     
                        3-cikloheksil-1,5,6,7-tetrahidrociklopentapirimidin-2,4(3H)-dionas
                     
                  
                  
                     ≥ 975 g/kg
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Galima įregistruoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į lenacilo bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                  
               
                     183
                  
                  
                     Oksadiazonas
                     CAS Nr. 19666-30-9
                     CIPAC Nr. 213
                  
                  
                     
                        5-tert-butil-3-(2,4-dichlor-5-isopropoksifenil)-1,3,4-oksadiazol-2(3H)-onas
                     
                  
                  
                     ≥ 940 g/kg
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Galima įregistruoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į oksadiazono bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                  
               
                     184
                  
                  
                     Pikloramas
                     CAS No 1918-02-1
                     CIPAC No 174
                  
                  
                     
                        4-amino-3,5,6-trichloropyridine-2-carboxylic acid
                     
                  
                  
                     ≥ 920 g/kg
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Galima įregistruoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į pikloramo bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                  
               
                     185
                  
                  
                     Piriproksifenas
                     CAS Nr. 95737-68-1
                     CIPAC Nr. 715
                  
                  
                     
                        4-fenoksifenil (RS)-2(2-piridiloksi)propilo eteris
                     
                  
                  
                     ≥ 970 g/kg
                  
                  
                     2009 m. sausio 1 d.
                  
                  
                     2018 m. gruodžio 31 d.
                  
                  
                     A   DALIS
                     Leidžiama naudoti tik kaip insekticidą.
                     B   DALIS
                     Įgyvendinant VI priede numatytus vienodus principus, atsižvelgiama į piriproksifeno bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                     Atlikdamos šį bendrą įvertinimą, valstybės narės turi atkreipti ypatingą dėmesį į:
                     
                                 —
                              
                              
                                 netikslinių nariuotakojų organizmų apsaugą.
                              
                           Naudojimo sąlygose prireikus turėtų būti numatytos atitinkamos rizikos sumažinimo priemonės.
                  
               
      
         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.“